Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: hogy a 199/1998. (XII. 4.) Korm. rendelet előírásainak
Paragraph Index: 198

i) A ciklus folyamán fokozatosan biztosítani kell a hatékony továbbképzési rendszer működéséhez szükséges tárgyi-személyi feltételeket. A fentiekben megfogalmazott célok egyben a középtávú tervidőszak főirányai. IV. Kormányzati érdekből szervezett továbbképzések Kormányzati érdekből szervezett továbbképzésnek minősülnek a III. pontban részletezett, a kormányzati célokkal összhangban lévő és a kiemelt főirányokba illeszkedő továbbképzési programok, valamint a Kormány által a ciklus időtartamára, vagy egy-egy évére külön elrendelt továbbképzések. V. Több ágazatot érintő továbbképzések Ilyennek minősülnek: a teljesítményértékelés és hatékonyságelemzés; informatika-számítástechnika; kodifikáció; közigazgatás-korszerűsítés; közigazgatási vezetésszervezés-irányítás; emberi erőforrás-gazdálkodás; államháztartás; költségvetés; területfejlesztés és -szervezés; oktatók felkészítése témakörökben szervezett továbbképzési programok. A több ágazatot érintő továbbképzések megszervezése és az érintett kapcsolódó szakterületekkel való összehangolása a továbbképzés tárgyköre szerint illetékes tárca feladata, együttműködve a Magyar Közigazgatási Intézettel. A továbbképzések hozzáférhetősége érdekében a programot szervező köteles a részvételi lehetőségekről az érintett éves továbbképzési terv készítésére kötelezetteket tájékoztatni. Az e körbe tartozó továbbképzések költségeit — a központi támogatás kivételével — a részt vevő köztisztviselők munkáltatói (eltérő megállapodás hiányában) a részvétel arányában viselik. A Kormány a felsoroltakon kívül külön is meghatározhat a ciklus során több ágazatot érintő továbbképzési tárgyköröket. VI. A továbbképzéssel összefüggő egyéb feladatok — A továbbképzési rendszer működőképességének biztosítása érdekében a tervezési ciklus során az éves célelőirányzat terhére — a források függvényében — fokozatosan meg kell erősíteni a köztisztviselői továbbképzési rendszer országos irányítását, koordinálását és a célelőirányzat felhasználását pénzügyileg biztosító szervezeti egységeket, valamint a megyei (fővárosi) közigazgatási hivatalokat. Ehhez szorosan kapcsolódóan kell gondoskodni a Magyar Közigazgatási Intézet Oktatási és Módszertani Igazgatóságának a továbbképzési rendszer működésével kapcsolatos pénzügyi, személyi, dologi feltételeinek javításáról. — A ciklus első évében ki kell választani a továbbképzési programok akkreditációjában közreműködő szakértőket és a programok lebonyolításában részt vevő oktatókat. A szakértőket és a Közigazgatási Továbbképzési Kollégium tagjait a tervciklus első évében fel kell készíteni a program-akkreditációval és a továbbképzési tervekkel kapcsolatos feladataik ellátására. — Külön továbbképzési program keretében fel kell készíteni a ciklus első évében az éves továbbképzési tervek összeállításáért, a tervek végrehajtásáért felelős közigazgatási szakembereket. 1999/33. szám VII. Vezetőképzés, jegyzőtovábbképzés, vezetőutánpótlás képzése Az éves tervekben — első alkalommal a 2000. évre szólóban — a közigazgatási vezetőképzés (vezetőutánpótlás-képzés) követelményrendszerét és a képzés alapjául szolgáló törzsanyagot felhasználva biztosítani kell a vezetőképzés megszervezését a közigazgatás minden szintjén: — a vezetőképzésben a központi közigazgatásban dolgozó főosztályvezetők és helyetteseik számára az állami vezetők részére kidolgozott központi tematika alapján a Magyar Közigazgatási Intézet koordinálásával kell biztosítani az európai uniós csatlakozással kapcsolatos ismeretek átadását; — az egyéb közigazgatási vezetők számára központilag kifejlesztett törzsanyag felhasználásával általános szervezési-vezetési ismeretek mellett a közigazgatás korszerűsítésével, a regionális együttműködéssel, az integrációval és az informatikával-számítástechnikával, valamint az adott szakterülethez szorosan kapcsolódó speciális vezetői ismeretekkel kell a vezetőképzést megszervezni; — a jegyzők számára a központilag kifejlesztett törzsanyag felhasználásával általános szervezési-vezetési ismeretek mellett a közigazgatás korszerűsítésével, a regionális együttműködéssel, az európai integrációval és az informatikával, számítástechnikával, valamint a helyi kodifikációval kapcsolatos ismereteket kell a továbbképzések során biztosítani; — a vezetőutánpótlás képzése keretében országosan egységes, általános szervezési, vezetési, valamint államháztartási ismereteket biztosító központi továbbképzési programokkal kell a vezetői ismeretek megalapozását biztosítani. A Kormány 1036/1999. (IV. 21.) Korm. határozata a fogyasztóvédelmi politika koncepciójáról A Kormány a fogyasztóvédelmi politika koncepciójáról szóló előterjesztés elfogadása kapcsán a következő határozatot hozza:

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes